Bedwing só jou eetlus - WelstandWelstand
Tuis / Advies / Bedwing só jou eetlus
Die lus vir iets soet of sout kan jou weens 'n verskeidenheid redes tref: 'n trae middag, 'n ligte of vroeë aandete, of selfs verveling. Maar jy kan iets daaraan doen, of beter nog, dit stop voor dit begin.
Los dit in die winkel
As jy weet jy gaan swig voor die hunkering na 'n soutigheidjie, moenie toelaat dat aartappelskyfies hul weg na jou inkopietrollie vind nie. Koop eerder 'n voorraad ongesoute of liggesoute okkerneute – hulle bevat proteïen en omega-3 vetsure wat voordelig vir jou hart kan wees. Dit geld ook vir 'n soettand – kies vars aarbeie of pynappelstukke, en los die roomys in die vrieskasgang.
Dit is iets eenvoudig wat regtig kan help: As jy meer water drink, sal jy minder geneig wees om vet, suiker en sout te eet, presies wat jy in 'n versnapering wil vermy. Dit is omdat water help om die ruimte in jou maag te vul, en dit kan jou meer versadig laat voel.
Verveling kan tot onverskillige eetgewoontes lei. Skakel 'n vriend, lees 'n boek, gaan speel rolbal – enigiets wat sal verhoed dat jy eet omdat jy niks anders het om te doen nie. Jy kan selfs gaan fliek, maar loop verby die springmielies na jou sitplek toe.
Maak dit moeilik
Sit daardie koekies of skyfies in 'n klein bakkie aan die oorkant van die vertrek en plaas die pakkie terug in die koskas. Elke keer wanneer jy daarvan wil eet, sal jy moet opstaan, en dit sal jou minder laat eet. En dit is nie net die moeite om op te staan wat die verskil maak nie: Dit is ook omdat dit jou die geleentheid gee om te stop voordat jy die volgende handvol gryp en jouself te vra: "Wil ek regtig nog hê?"
Maar nie met kos nie – maak dit iets waarvan jy regtig hou. Gee jouself 'n prys vir elke klein doelwit bereik. Byvoorbeeld, as jy daardie laat-aand roomys op Vrydag oorgeslaan het, koop vir jouself nuwe naellak op Saterdag. Moenie volstaan met vaer doelwitte soos om "beter te eet" nie".
Dis nie net goed vir jou nie, dit sal jou in der waarheid minder laat knibbel. Volgraansoorte, groente, vrugte en maer vleissoorte sal jou meer versadig en bevat minder kalorieë. En dit neem langer om te verteer, dus ontvang jy deur die loop van die dag bruikbare hoeveelhede energie. Gemorskos stel al die energie opeens vry en jou liggaam berg die ekstra as vet. Dit kan jou kort daarna moeg en honger – selfs onvergenoegd – laat.
'n Sneller is enige situasie wat jou daartoe lei om dinge op jou "stout lys" te eet. As jy nie seker is wat joune is nie, hou dagboek en kyk vir patrone. As jy byvoorbeeld dikwels by die bakkery waar jy jou oggendkoffie nuttig in die versoeking kom, maak jou koffie tuis of gaan kry dit iewers anders.